Sklep Splošnega sodišča (drugi senat) z dne 4. septembra 2012 – DAI proti Komisiji
(Zadeva T-381/08)
„Kmetijstvo – Sladkor – Začasna shema za prestrukturiranje industrije sladkorja v Evropski skupnosti – Uredbi (ES) št. 320/2006 in 928/2006 – Odločba 2008/445/ES – Retroaktivna pomoč za prestrukturiranje“
1.                     Kmetijstvo – Skupna ureditev trgov – Sladkor – Začasna shema za prestrukturiranje industrije sladkorja – Pomoči za prestrukturiranje –
Dopolnilne pomoči, izplačane retroaktivno za tržno leto – Izračun zneska – Upoštevanje pomoči, dodeljene za prihodnje tržno
leto – Dopustnost (Uredba Sveta št. 320/2006, kakor je bila spremenjena z Uredbo št. 1261/2007, člen 3(8); Uredba Komisije
št. 968/2006, kakor je bila spremenjena z Uredbo št. 1264/2007, člen 16a) (Glej točke od 27 do 29.)
2.                     Sodni postopek – Navajanje novih razlogov med postopkom – Ugovor nezakonitosti, ki se navaja izrecno le v fazi replike – Nedopustnost
(Poslovnik Splošnega sodišča, člen 48(2)) (Glej točke od 32 do 36.)
Predmet
Tožba, vložena zoper Odločbo Komisije 2008/445/ES z dne 11. junija 2008 o določitvi zneskov na državo članico retroaktivne
pomoči za prestrukturiranje za pridelovalce in podjetja, ki so se prestrukturirali v tržnih letih 2006/2007 in 2007/2008 v
okviru začasne sheme za prestrukturiranje industrije sladkorja v Evropski skupnosti (UL L 156, str. 20).
Izrek
1.
Tožba se zavrne.
2.
Družbi DAI – Sociedade de Desenvolvimento Agro-Industrial, SA, se naloži plačilo stroškov.